钦定古今图书集成/明伦汇编/宫闱典/第071卷 > 《皇太子讲学碑》元·帝
## 钦定古今图书集成/明伦汇编/宫闱典/第071卷 > 《皇太子讲学碑》元·帝

皇太子洊雷种德，重离作两，业冠孟侯，道高上嗣。宫
墙累仞，高山仰止。承华之闱，更似通德之门；博望之
园，反类华阴之市。家丞庶子，并入四科；洗马后车，俱
通六学。转金路而下辟雍，晬玉裕而经槐市。详其悬
镜高堂，衢樽待酌，瞻后忽前，博文约礼。将使“东极长
男之宫，不独铭于银榜；南皮太子之序，岂徒擅于金”
碑。